'دخلنا الامتحان وكنت طول اللجنه وانا مش هنا بحاول اجمع اجاباتى بالعافيه ، مش عارفه ابطل افكر فيه تقريباً كنت حاسه انه موجود معايا ف المدرج ، عدا الوقت وخرجنا ، روحت ع البيت ع طول ، ع الساعه 12 بالليل لقيت رساله من اسماء بتقول ان في ايفنت ديني هيكون بعد اسبوع وكانت عايزانا نحضر فقولتلها تمام وقفلت ، فضلت برضو بفكر فيه مش قادره اشيله من دماغي حقيقي كان احساس صعب ، علقت نفسي بشيء ملوش اساس من الصحه ، فضلت كل مصلي ادعي ربنا انه ينزعه من قلبي لاني تعبت حرفياً بس للاسف مكنش بيحصل ، عدا الاسبوع وجه الايفنت لبست نفس الكاب والخمار اللي شوفته بيهم ف العربيه ، كلمت اسماء ونزلت '